stanford-oval/wikipedia huggingface dataset:
ขบวนพยุหยาตราทางชลมารค
เรือพระราชพิธีในอดีต > เรือพระที่นั่งศรี > รัชกาลที่ 5

เรือพระที่นั่งอเนกชาติภุชงค์ เรือพระที่นั่งศรีประกอบ พื้นสีชมพู ปัจจุบันอยู่ในสภาพสมบูรณ์ เก็บรักษาอยู่ที่พิพิธภัณฑสถานแห่งชาติ เรือพระราชพิธี
เรือพระราชพิธีในอดีต > เรือพระที่นั่งศรี > ไม่ปรากฏหลักฐานรัชสมัยการสร้างในพระราชพงศาวดาร

เรือพระที่นั่งสง่างามกระบวน เรือพระที่นั่งศรีประกอบ ปรากฏการใช้งานในรัชกาลที่ 5 ถึง รัชกาลที่ 7 ได้รับความเสียหายในสงครามโลกครั้งที่ 2 ปัจจุบันโขนเรือและท้ายเรือ เก็บรักษาอยู่ที่พิพิธภัณฑสถานแห่งชาติ เรือพระราชพิธี
เรือพระราชพิธีในอดีต > เรือกระบวนปิดทอง

เป็นเรือไชย โขนเรือแกะสลักปิดทอง ติดตั้งปืนจ่ารง ยกเว้นเรือเอกไชยคู่ชัก เรือพื้นสีดำ ลายเขียนทอง ถูกสร้างในรัชกาลที่ 1 ทั้งสิ้น 10 ลำ ต่อมาได้รับความเสียหายในสงครามโลกครั้งที่ 2 และถูกบูรณะสร้างใหม่ในรัชกาลที่ 9 ปัจจุบันเก็บรักษาที่พิพิธภัณฑสถานแห่งชาติ เรือพระราชพิธี และโรงเรือหลวง ท่าวาสุกรี
เรือเอกไชยเหินหาว เรือเอกไชยคู่ชัก ยาว 14 วา 1 ศอก 5 นิ้ว
เรือเอกไชยหลาวทอง เรือเอกไชยคู่ชัก ยาว 14 วา 1 ศอก 5 นิ้ว
เรือครุฑเหินระเห็จ เรือไชยรูปครุฑ ยาว 13 วา 1 ศอก 1 คืบ 11 นิ้ว
เรือครุฑเตร็จไตรจักร เรือไชยรูปครุฑ ยาว 13 วา 1 ศอก 1 คืบ
เรือพาลีรั้งทวีป เรือไชยรูปวานร ยาว 13 วา 3 ศอก
เรือสุครีพครองเมือง เรือไชยรูปวานร ยาว 14 วา
เรือกระบี่ปราบเมืองมาร เรือไชยรูปวานร ยาว 13 วา 2 ศอก 1 คืบ
เรือกระบี่ราญรอนราพณ์ เรือไชยรูปวานร ยาว 13 วา 2 ศอก 1 คืบ
เรืออสุรวายุภักษ์ เรือไชยรูปอสูรนก ยาว 14 วา 2 ศอก
เรืออสุรปักษี เรือไชยรูปอสูรนก ยาว 14 วา 2 ศอก
เรือพระราชพิธีในอดีต > เรือพิฆาต

เป็นเรือรบ ติดตั้งปืนจ่ารง โขนเรือเรียบ เขียนลายสีรูปสัตว์ตลอดทั้งลำ สร้างในรัชกาลที่ 1 ทั้งหมด 12 ลำ ปัจจุบันเหลือเพียง 2 ลำ คือ เรือเสือทยานชล และ เรือเสือคำรณสินธุ์
เรือมังกรจำแลง พื้นสีชาด ยาว 14 วา 8 นิ้ว
เรือมังกรแผลงฤทธิ์ พื้นสีชาด ยาว 13 วา 5 นิ้ว
เรือเหราล่องลอยสินธุ์ พื้นสีหงส์ดิน ยาว 12 วา 2 ศอก 1 คืบ
เรือเหราลินลาสมุท พื้นสีหงส์ดิน ยาว 12 วา 2 ศอก 9 นิ้ว
เรือสางกำแหงหาญ พื้นสีเหลือง ยาว 10 วา 3 ศอก
เรือสางชาญชลสินธุ์ พื้นสีเหลือง ยาว 11 วา 1 ศอก 8 นิ้ว
เรือโตขมังคลื่น พื้นสีแดงเสน ยาว 11 วา 3 ศอก 3 นิ้ว
เรือโตฝืนสมุท พื้นสีแดงเสน ยาว 11 วา 2 ศอก 6 นิ้ว
เรือกิเลนประลองเชิง พื้นสีน้ำเงิน ยาว 11 วา 2 ศอก
เรือกิเลนละเลิงชล พื้นสีน้ำเงิน ยาว 11 วา 3 ศอก
เรือเสือทยานชล พื้นสีน้ำเงิน ยาว 10 วา 3 ศอก 1 คืบ
เรือเสือคำรนสินธุ์ พื้นสีน้ำเงิน ยาว 10 วา 1 ศอก 6 นิ้ว
เรือพระราชพิธีในอดีต > เรือแซ

เป็นเรือบรรทุกทหาร พื้นสีดำทั้งหมด สร้างในรัชกาลที่ 1 ทั้งหมด 12 ลำ ปัจจุบันไม่ปรากฏแล้ว
เรือวิภัชนชล ยาว 12 วา 3 ศอก 5 นิ้ว
เรืออนันตสมุท ยาว 12 วา 3 ศอก
เรือจรเข้คำรามร้อง ยาว 11 วา
เรือจรเข้คนองน้ำ ยาว 11 วา
เรือวรวารี ยาว 11 วา 3 ศอก 3 นิ้ว
เรือศรีปัทมสมุท ยาว 11 วา 3 ศอก 2 นิ้ว
เรือตลุมละเวง ยาว 11 วา 3 ศอก 2 นิ้ว
เรือตะเลงละวน ยาว 10 วา 2 ศอก 1 คืบ
เรือคชรำบาญ ยาว 9 วา 3 ศอก 1 คืบ
เรือสารสินธุ ยาว 10 วา 3 ศอก 1 คืบ 4 นิ้ว
เรือหมูชลจร ยาว 11 วา
เรือสุกรกำเลาะ ยาว 10 วา 3 ศอก 1 คืบ 7 นิ้ว
เรือพระราชพิธีในอดีต > เรืออื่น ๆ

นอกจากเรือที่ระบุข้างต้น ยังมีเรืออื่น ๆ ที่สร้างขึ้นประกอบในขบวน เช่น เรือดั้ง 22 ลำ เรืออีเหลือง เรือแตงโม เรือตำรวจ รวมถึงเรือดั้งโขนเรือปิดทอง 2 ลำที่มีการระบุฝีพายว่าต้องเป็นชาวบ้านจากที่ใด คือ เรือทองขวานฟ้า และเรือทองบ้าบิ่น
ดูเพิ่ม

ขบวนพยุหยาตราทางสถลมารค
แหล่งข้อมูลอื่น

ขบวนพยุหยาตราทางชลมารคฉลองสิริราชสมบัติ 60 ปี เก็บถาวร 2006-05-05 ที่ เวย์แบ็กแมชชีน
แผนผังของเรือในกระบวนแต่ละเรือ
| ด ค กรายชื่อเรือพระราชพิธีในขบวนพยุหยาตราทางชลมารค |
| --- | --- |
เรือพระที่นั่ง: สุพรรณหงส์  ·  นารายณ์ทรงสุบรรณ  ·  อนันตนาคราช  ·  อเนกชาติภุชงค์
เรือคู่ชัก / เรือเอกไชย: เอกไชยเหินหาว  ·  เอกไชยหลาวทอง
เรือรูปสัตว์: พาลีรั้งทวีป  ·  สุครีพครองเมือง  ·  อสุรวายุภักษ์  ·  อสุรปักษี  ·  กระบี่ปราบเมืองมาร  ·  กระบี่ราญรอนราพณ์  ·  ครุฑเหินเห็จ  ·  ครุฑเตร็จไตรจักร
เรือประตูหน้า: เสือทยานชล  ·  เสือคำรณสินธุ์  ·  ทองขวานฟ้า  ·  ทองบ้าบิ่น
เรือกลอง: อีเหลือง  ·  แตงโม
เรือพระราชพิธีอื่น: เรือดั้ง  ·  เรือแซง  ·  เรือตำรวจ
ขบวนพยุหยาตราทางชลมารค ในการแห่พระกฐินในอดีต หน้าวัดอรุณราชวรารามราชวรมหาวิหาร
ทัศนียภาพกรุงศรีอยุธยา (VEUË DE SIAM) และริ้วกระบวนพยหยาตราชลมารค โดย อ็องรี อาบราฮัม ชาเตอแลง (Henri Abraham Châtelain) นักเขียนแผนที่ชาวฮอลันดา ตีพิมพ์ที่กรุงอัมสเตอร์ดัม สาธารณรัฐดัตช์ เมื่อ ค.ศ. 1719 รัชกาลสมเด็จพระที่นั่งท้ายสระจากจดหมายเหตุตาชาร์ด ค.ศ. 1686
จดหมายเหตุสเปนบรรยายขบวนพยุหยาตราทางชลมารคสมัยกรุงศรีอยุธยา เมื่อ พ.ศ. 2139
"Balon du Corps du Roy de Siam ou eſtoit la lattre du Roy." ขบวนเรือยาวพระที่นั่งต้นของพระมหากษัตริย์กรุงศรีอยุธยา พ.ศ. 2230 โดย ลา ลูแบร์ ราชทูตของพระเจ้าหลุยส์ที่ 14 แห่งกรุงฝรั่งเศส.
(บน: เรือขุนนางสยาม Ballon de' Noble di Siam) (ล่าง: เรือพระที่นั่งพระเจ้ากรุงสยาม Balon del Ré di Siam) ขบวนพยุหยาตราทางชลมารครัชกาลสมเด็จพระเพทราชา จากหนังสือภูมิศาสตร์ อัตลันเต เวเนโต (Atlante Veneto) ของโคโลเนลลี (Vincenzo  Coronelli) ค.ศ. 1691–92 บาทหลวงฟรานซิสชาวอิตาลี
ภาพถ่าย "แพลงสรง พ.ศ. 2429" ในพระราชพิธีลงสรง สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ถูกจัดแสดงใน The Siamese Exhibit ในงานนิทรรศการนานาชาติ The World's Columbian Exposition 1893 เมืองชิคาโก ประเทศสหรัฐอเมริกา ระหว่างวันที่ 5 พฤษภาคม - 31 ตุลาคม พ.ศ. 2436.
ภาพแห่เสด็จเลียบพระนครทางชลมารคในรัชกาลที่ 6 เมื่อ พ.ศ. 2454
ภาพขบวนเรือพระราชพิธี ณ วัดอรุณ เมื่อ พ.ศ. 2510
ภาพขบวนเรือพระราชพิธี ในงานประชุมเอเปค 2003
จิต (ศาสนาพุทธ)

จิต ตามคติของศาสนาพุทธ คือ กระบวนการที่ทำหน้าที่ให้เกิดการรับรู้ขึ้น จัดเป็นวิญญาณขันธ์ ในขันธ์ 5
ในสมมุติทางบัญญัติภาษา คือปกติถ้าใช้คำว่าจิต จะหมายถึง คุณสมบัติของเจตสิก ที่จิตเข้าไปรับรู้ และอธิบายว่าจิตมีคุณภาพในขณะนั้นเป็นเช่นไร มีราคะ มีโทสะ มีโมหะ มีสติ มีสมาธิ มีฌาน มีญาณ มีปัญญา มีเจตนา มีพรหมวิหาร มีสุข มีทุกข์ มีอุเบกขา หรือไม่ เป็นต้น ทั้งที่ความจริง จิตจะทำหน้าที่เพียงรับรู้เท่านั้น แต่เมื่อใช้เป็นโวหารทางภาษา จะกลายเป็นว่าจิตเป็นอย่างนั้นอย่างนี้เป็นเช่นนั้นเช่นนี้ ทั้งที่สิ่งเหล่านั้นคือการปรุงแต่งของเจตสิก มิใช่จิต จิตแค่ไปรู้เจตสิกที่ถูกปรุงแต่งต่างหาก ดี ชั่ว จึงเป็นเรื่องของเจตสิก ไม่ใช่จิต  และเนื่องจากจิตเป็นสิ่งที่ไม่สามารถแยกจากเจตสิกได้อย่างเด็ดขาด เพราะเจตสิกเป็นที่ถูกรู้โดยจิต จิตไม่สามารถเกิดขึ้นได้ถ้าไม่มีสิ่งให้รับรู้ ดังนั้น เมื่อกล่าวถึงจิตก็ย่อมหมายถึงเจตสิกไปด้วยโดยปริยาย เช่น จิตนิยาม ( กฎธรรมชาติเกี่ยวกับจิต ) ก็หมายถึงทั้งจิตและเจตสิก ซึ่งเป็นเพียงเพราะว่าจิตนั้น ใกล้เคียงกับคำว่าแก่นแท้หรือตัวตนมากกว่าเจตสิก
กิจแห่งจิตมี 14 อย่าง คือ
ปฏิสนธิกิจ ทำหน้าที่เกิดขึ้นแห่งจิตดวงใหม่
ภวังคกิจ รักษาดำรงภพ
อาวัชชนกิจ เริ่มพิจารณาในอารมณ์ทั้ง 5
ทัสสนกิจ ทำหน้าที่เห็น
สวนกิจ ทำหน้าที่ได้ยิน
ฆายนกิจ ทำหน้าที่ได้กลิ่น
สายนกิจ ทำหน้าที่ลิ้มรส
ผุสสนกิจ ทำหน้าที่กระทบสัมผัส
สัมปฏิจฉันนกิจ รับอารมณ์
สันตีรณกิจ ไต่สวนอารมณ์
โวฏฐัพพนกิจ ตัดสินอารมณ์
ชวนกิจ เสพอารมณ์
ตฑาลัมพนกิจ รับอารมณ์ต่อจากชวนะ
จุติกิจ ทำหน้าที่เคลื่อนไปจากภพ
ท่านจึงกล่าวว่าจิตเป็นสิ่งประภัสสร คือ สะอาดบริสุทธิ์ เพราะจิตทำหน้าที่แค่รู้ในอารมณ์ทั้งหลายเท่านั้น ดีชั่วนั้นจึงขึ้นอยู่กับอารมณ์หรือเจตสิกที่จิตนั้นเข้าไปรู้
พายุที่สร้างความเสียหายมากที่สุดในประเทศเวียดนาม

สำหรับพายุลูกอื่นที่มีชื่อเดียวกัน ดูที่ ที่สุดของพายุ
พายุไต้ฝุ่นยางิ (เอนเตง) ขณะมีกำลังแรงสูงสุดเมื่อวันที่ 5 กันยายน พ.ศ. 2567
| อันดับ | พายุ | ฤดูกาล | ความเสียหาย> VND | ความเสียหาย> USD | อ้างอิง |
| --- | --- | --- | --- | --- | --- |
| 1 | ยางิ | 2567 | >₫83.7 ล้านล้าน | >$3.45 พันล้าน |  |
| 2 | ด็อมเร็ย | 2560 | ₫22.7 ล้านล้าน | $1.03 พันล้าน |  |
| 3 | ทกซูรี | 2560 | ₫18.4 ล้านล้าน | $809 ล้าน |  |
| 4 | เกดสะหนา | 2552 | ₫16.1 ล้านล้าน | $896 ล้าน |  |
| 5 | หวู่ติบ | 2556 | ₫13.6 ล้านล้าน | $648 ล้าน |  |
| 6 | โมลาเบ | 2563 | ₫13.3 ล้านล้าน | $573 ล้าน |  |
| 7 | TD 23W | 2560 | ₫13.1 ล้านล้าน | $579 ล้าน |  |
| 8 | เซินติญ | 2555 | ₫11.2 ล้านล้าน | $538 ล้าน |  |
| 9 | ซ้างสาน | 2549 | ₫10.2 ล้านล้าน | $633 ล้าน |  |
| 10 | ทุเรียน | 2549 | ₫7.23 ล้านล้าน | $450 ล้าน |  |
พายุไต้ฝุ่นยางิ (อักษรโรมัน: Yagi, ญี่ปุ่น: 山羊) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นเอนเตง (ตากาล็อก: Enteng) เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2567 และเป็นพายุที่สร้างความเสียหายอย่างหนักให้กับทางตอนเหนือของประเทศเวียดนาม หลังจากที่ก่อนหน้านี้ได้ส่งผลกระทบต่อมณฑลไหหลำของประเทศจีนในช่วงต้นเดือนกันยายน พ.ศ. 2567 เป็นพายุดีเปรสชันเขตร้อนลูกที่ 16, พายุโซนร้อนลูกที่ 11 และพายุไต้ฝุ่นลูกที่ 5 ในฤดูพายุไต้ฝุ่นแปซิฟิก พ.ศ. 2567 พายุไต้ฝุ่นยางิได้กลายเป็นพายุที่มีความรุนแรงที่สุดที่เคลื่อนตัวพัดเข้าสู่มณฑลไหหลำในฤดูใบไม้ร่วง และเป็นพายุหนึ่งในห้าพายุซูเปอร์ไต้ฝุ่นระดับ 5 ที่มีการบันทึกไว้ในทะเลจีนใต้ และอีกลูก คือ พายุไต้ฝุ่นแพเมลาในปี พ.ศ. 2497, พายุไต้ฝุ่นไบรอันในปี พ.ศ. 2532 และพายุไต้ฝุ่นราอีในปี พ.ศ. 2564
ดูเพิ่ม

สถานีย่อยพายุหมุนเขตร้อน
ที่สุดของพายุ
ฤดูพายุไต้ฝุ่นแปซิฟิก
ประเทศเวียดนาม
ท่าอากาศยานนราธิวาส

ท่าอากาศยานนราธิวาส (IATA: NAW, ICAO: VTSC) ตั้งอยู่ริมทางหลวงแผ่นดินหมายเลข 4136 (นราธิวาส-บ้านทอน) ที่บ้านทอน ตำบลโคกเคียน อำเภอเมืองนราธิวาส จังหวัดนราธิวาส ห่างจากตัวเมืองไปทางทิศเหนือ ระยะทาง 13 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 3 ตุลาคม พ.ศ. 2539 มีลานจอดรถยนต์ที่สามารถจุรถยนต์ได้ประมาณ 350 คัน
ปัจจุบันท่าอากาศยานนราธิวาสมีทางวิ่ง 2,500 เมตรเพื่อรองรับอากาศยานลำใหญ่ในอนาคต เมื่อวันที่ 7 กันยายน 2556 ได้เปิดเที่ยวบินปฐมฤกษ์ เดินทางจากท่าอากาศยานนราธิวาสไปท่าอากาศยานเมืองญิดดะฮ์ ประเทศซาอุดิอาระเบีย ด้วยเครื่องบินของการบินไทย
ประวัติ

ท่าอากาศยานนราธิวาส เดิมเรียกว่า สนามบินบ้านทอน ต่อมาได้ชื่อเรียกตามทางราชการว่า ท่าอากาศยานนราธิวาส เนื่องจากได้มีการก่อสร้างพระตำหนักทักษิณราชนิเวศน์ ถวายแด่พระบาทสมเด็จพระมหาภูมิพลอดุลยเดชมหาราช บรมนาถบพิตร สำหรับประทับในกรณีแปรพระราชฐานเสด็จฯ เยี่ยมพสกนิกรในพื้นที่จังหวัดนราธิวาสและใกล้เคียง ในปี พ.ศ. 2517 ทางราชการจึงได้มอบหมายการปรับปรุงและพัฒนาสนามบินของกองทัพอากาศให้ใช้งานได้อย่างมีประสิทธิภาพและปลอดภัยแก่เครื่องบินพระที่นั่ง รวมทั้งพระราชอาคันตุกะและบุคคลทั่วไป
ในปี พ.ศ. 2518 ได้มีการต่อเติมความยาวทางวิ่งออกไปทางทิศใต้ สร้างทางขับ ลานจอดอากาศยาน และอาคารต่างๆ เช่น หอบังคับการบินสูง 3 ชั้น และอาคารรับรอง โดยใช้งบประมาณทั้งสิ้น 12,118,282 บาท จากนั้นก่อสร้างและต่อเติมอาคารที่พักผู้โดยสารพื้นที่ 100 ตารางเมตร โดยใช้รวมกับผู้โดยสารขาเข้าและขาออก ในปี พ.ศ. 2523 วงเงินงบประมาณ 1,040,000  บาท
พ.ศ. 2533 ได้มีการต่อเติมอาคารขยายอาคารที่พักผู้โดยสารเพิ่มขึ้นอีก ขนาดพื้นที่ 135 ตารางเมตร วงเงินงบประมาณ 2,440,000 บาท และในปี พ.ศ. 2538 มีการก่อสร้างหอบังคับการบินหลังใหม่ สูง 6 ชั้น วงเงิน 12,210,000 บาท
พ.ศ. 2540 มีการก่อสร้างอาคารผู้โดยสารหลังใหม่ พร้อมระบบปรับอากาศและก่อสร้างลานจอดรถยนต์ วงเงิน 99,980,800 บาท และปรับปรุงทางวิ่ง ทางขับ อาคารรับเสด็จ และอาคารประกอบใหม่ทั้งหมดจนถึงปี พ.ศ. 2551
พ.ศ. 2552 กรมการขนส่งทางอากาศ (กรมท่าอากาศยานในปัจจุบัน)ได้ดำเนินโครงการต่อเติมความยาวทางวิ่ง ท่าอากาศยานนราธิวาส จากเดิมที่มีความยาวทางวิ่ง 2,000 เมตร และได้รับงบประมาณสำหรับต่อเติมความยาวทางวิ่ง ลานกลับลำ ความยาวอีก 500 เมตร รวมเป็น 2,500 เมตร เพื่อให้ทางวิ่งสามารถรองรับเครื่องบินพาณิชย์ขนาด 250 ที่นั่ง แบบ แอร์บัส เอ300-600 ทำการบินระหว่างประเทศตามนโยบายที่ได้รับมอบหมายให้ดำเนินการขยายปรับปรุงทางขับและลานจอดเครื่องบินของเดิมให้สามารถจอดเครื่องบินแบบ แอร์บัส เอ300-600 ได้ 1 ลำ เครื่องบิน โบอิง 737-400 ได้ 2 ลำ เครื่องบินขนาดไม่เกิน 80 ที่นั่ง 1 ลำ และที่จอดรถเฮลิคอปเตอร์ แบบ 212/UH-IN 2 ลำ จอดพร้อมกันได้เวลาเดียวกัน พร้อมทั้งระบบไฟฟ้าท่าอากาศยาน ถนนภายใน ระบบระบายน้ำ ทาสีเครื่องหมาย และอื่นๆ ตามมาตรฐานขององค์การการบินพลเรือนระหว่างประเทศ
อาคารสถานที่ > อาคารผู้โดยสาร

ท่าอากาศยานนราธิวาสมีอาคารผู้โดยสาร 1 อาคาร โดยมีรายละเอียดดังนี้
ร้านอาหาร บริเวณชั้น 1 ของอาคารผู้โดยสาร
ร้านขายของที่ระลึก บริเวณชั้น 1 ของอาคารผู้โดยสาร
ห้องน้ำ - ตั้งอยู่ทั้งสองด้านของชั้น 1 และชั้น 2 ของอาคารผู้โดยสาร
ตู้กดเงินอัตโนมัติ บริเวณด้านหน้าสนามบิน ติดถนนทางหลวงแผ่นดินหมายเลข 4136 (นราธิวาส-บ้านทอน) (ตู้ธนาคารกรุงไทย)
เคาน์เตอร์เช็คอิน ไทยแอร์เอเชีย และ การบินไทย - ภายในอาคารผู้โดยสาร บริเวณด้านหน้าประตูทางเข้าอาคารผู้โดยสาร
เคาเตอร์จำหน่ายตั๋ว บริเวณชั้น 1 ไทยแอร์เอเชีย บริเวณทางออกอาคารผู้โดยสาร การบินไทย บริเวณทางเข้าอาคารผู้โดยสาร(ข้างๆเครื่องเอกซเรย์)
เคาน์เตอร์ตรวจหนังสือเดินทาง บริเวณชั้น1 ด้านหน้าทางเข้าอาคารผู้โดยสารขาออกและด้านในบริเวณอาคารผู้โดยสารขาเข้า(ช่วงพิธีฮัจย์)
ลานจอดอากาศยาน หน้าอาคารรับเสด็จฯ มีขนาดกว้าง 80 เมตร และยาว 180 เมตร และหน้าอาคารที่พักผู้โดยสาร มีขนาดกว้าง 90 เมตร และยาว 120 เมตร
อาคารสถานที่ > อาคารผู้โดยสาร > ห้องละหมาด

ณ ท่าอากาศยานนราธิวาส มีห้องละหมาดสำหรับการประกอบศาสนกิจของผู้ใช้บริการที่เป็นมุสลิม ทั้งหมด 2 จุด ดังนี้
บริเวณชั้น 2 ภายในอาคารที่พักผู้โดยสาร ฝั่งห้องผู้โดยสารขาออก (ทิศตะวันตก) แบ่งเป็นห้องละหมาดหญิงและชาย มีห้องน้ำและที่อาบน้ำละหมาดภายในตัว
บริเวณอาคารอเนกประสงค์ แบ่งเป็นห้องละหมาดหญิง (อยู่หลังเวทีในตัวอาคาร) และห้องละหมาดชาย (อยู่ข้างอาคารฝั่งซ้าย) มีที่อาบน้ำละหมาดในอาคาร
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ทางวิ่งของท่าอากาศยานนราธิวาสมี 1 เส้น พื้นผิวแอสฟัลติกคอนกรีต (asphaltic-concrete) ขนาดกว้าง 45 เมตร พร้อมไหล่ทางวิ่งข้างละ 7.5 เมตร และยาว 2,500 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 65 เมตร
ทางขับของท่าอากาศยานนราธิวาสมี 2 เส้น พื้นผิวแอสฟัลติกคอนกรีต (asphaltic-concrete) ขนาดกว้าง 25 เมตร และยาว 150 เมตร จำนวน 1 เส้น และขนาดกว้าง 23 เมตร และยาว 178 เมตร จำนวน 1 เส้น
เหตุการณ์สำคัญ

11 สิงหาคม พ.ศ. 2563 เครื่องบินของกองทัพเรือ แบบ Fokker F-27 ทะเบียน RTN-1202 บินจากท่าอากาศยานอู่ตะเภา ปลายทางท่าอากาศยานนราธิวาส ประสบเหตุขัดข้องล้อหน้าไม่กาง ท่าอากาศยานนราธิวาสได้แจ้งให้เจ้าหน้าที่กู้ภัยและดับเพลิงเตรียมพร้อมก่อนเครื่องลงจอด ทั้งนี้ เที่ยวบินดังกล่าวมีกัปตันและลูกเรือรวม 11 คนโดยนักบินสามารถประคองเครื่องลงจอดได้อย่างปลอดภัย ขณะที่เครื่องบินได้รับความเสียหายเล็กน้อย ต่อมาท่าอากาศยานนราธิวาส ออกประกาศ NOTAM แจ้งปิดรันเวย์ เพื่อเคลื่อนย้ายเครื่องบิน ส่งผลให้สายการบินไทยสมายล์ เที่ยวบินที่ WE 291 เส้นทาง สุวรรณภูมิ - นราธิวาส ต้องบินไปลงที่ท่าอากาศยานหาดใหญ่ โดยสายการบินจัดรถรับส่งผู้โดยสารต่อมายัง จ.นราธิวาส
รายชื่อสายการบิน

| สายการบิน | จุดหมายปลายทาง | หมายเหตุ |
| --- | --- | --- |
| ไทยแอร์เอเชีย | กรุงเทพฯ-ดอนเมือง | ภายในประเทศ |
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | หาดใหญ่ | ภายในประเทศ |
| การบินไทย | กรุงเทพฯ-ดอนเมือง | ภายในประเทศ |
| โอเรียนท์ ไทย แอร์ไลน์ | กรุงเทพฯ-ดอนเมือง | ภายในประเทศ |
| วันทูโก | กรุงเทพฯ-ดอนเมือง | ภายในประเทศ |
| นิวเจนแอร์เวย์ส | กรุงเทพฯ-ดอนเมือง | เช่าเหมาลำทางทหาร |
| ไทยสมายล์ | กรุงเทพ-สุวรรณภูมิ | ภายในประเทศ |
| การบินไทย | กรุงเทพฯ-สุวรรณภูมิ ยกเลิกไม่กลับมาแล้ว ย้ายไปบินเส้นทางอื่นที่ช่วงดีมานด์สูงทำกำไรดีกว่านี้ | ภายในประเทศ |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 32,295 |  | 730 | 275.81 |
| 2545 | 23,676 |  26.69% | 886 | 92.58 |
| 2546 | 16,384 |  30.80% | 591 | 15.34 |
| 2547 | 307 |  98.13% | 55 | 0.00 |
| 2548 | 30,877 |  9,957.65% | 297 | 0.00 |
| 2549 | 65,240 |  111.29% | 662 | 0.00 |
| 2550 | 79,876 |  22.43% | 804 | 0.00 |
| 2551 | 78,942 |  1.17% | 724 | 0.00 |
| 2552 | 79,802 |  1.09% | 734 | 0.00 |
| 2553 | 105,152 |  31.77% | 1,020 | 16.10 |
| 2554 | 116,478 |  10.77% | 1,027 | 0.00 |
| 2555 | 104,612 |  10.19% | 735 | 0.00 |
| 2556 | 111,891 |  6.96% | 728 | 0.00 |
| 2557 | 111,328 |  0.50% | 732 | 0.00 |
| 2558 | 162,413 |  45.89% | 1,512 | 0.00 |
| 2559 | 241,721 |  48.83% | 2,039 | 0.00 |
| 2560 | 258,864 |  7.09% | 1,892 | 0.00 |
| 2561 | 216,856 |  16.23% | 1,486 | 0.00 |
| 2562 | 230,701 |  6.38% | 1,628 | 0.15 |
| 2563 | 149,049 |  35.39% | 1,311 | 0.00 |
การเดินทางสู่ท่าอากาศยาน

ท่าอากาศยานนราธิวาสตั้งอยู่ริมทางหลวงแผ่นดินหมายเลข 4136 (นราธิวาส-บ้านทอน) โดยมีลานจอดรถยนต์ทั้งหมด 8 ลานจอด สามารถจุรถยนต์ได้ประมาณ 350 คัน  สามารถจอดรถชั่วคราว (ระยะเวลาจอดไม่เกิน 1 คืน) บริเวณลานจอด 1, 2, 3,4,5, 6, 7, 8 สำหรับทั้งเจ้าหน้าที่และผู้มารับ-ส่งผู้โดยสารเท่านั้น แต่ไม่อนุญาตให้จอดรถค้างคืน เนื่องจากในปัจจุบันท่าอากาศยานนราธิวาสได้ยกระดับมาตรการรักษาความปลอดภัยเพิ่มขึ้น
การเดินทางสู่ท่าอากาศยาน > บริการรถรับ-ส่ง

ท่าอากาศยานนราธิวาส ยังไม่มีบริการรถประจำทาง (รถสองแถว) แต่มีบริการรถรีมูซีนรับ-ส่งผู้โดยสาร ตามเส้นทางดังนี้
ท่าอากาศยานนราธิวาส – ตัวเมืองนราธิวาส
ท่าอากาศยานนราธิวาส – อำเภอตากใบ
ท่าอากาศยานนราธิวาส – อำเภอสุไหงโก-ลก
ท่าอากาศยานนราธิวาส – ด่านตาบา
สถานีรถไฟตันหยงมัส (อ.ระแงะ)  ตั้งอยู่ห่างจากท่าอากาศยานนราธิวาส ประมาณ 35 กิโลเมตร ผูโดยสารสามารถนั่งรถรีมูซีนจากท่าอากาศยานนราธิวาส ไปยังสถานีขนส่งนราธิวาส และต่อรถประจำทาง (สองแถว) สาย นราธิวาส - ตันหยงมัส เพื่อไปยังสถานีรถไฟได้
อมร วาณิชวิวัฒน์

อมร วาณิชวิวัฒน์ อาจารย์ประจำภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย เป็นหนึ่งในผู้ที่ได้รับการเสนอชื่อและได้รับการโปรดเกล้าฯ แต่งตั้งเป็นสมาชิก สมาชิกสภาปฏิรูปแห่งชาติ (สปช.) ในด้านการเมือง (ได้รับการโปรดเกล้า ณ วันที่ 2 ตุลาคม  2557) ได้รับการแต่งตั้งโดยหัวหน้าคณะรักษาความสงบแห่งชาติ (คสช) ให้ดำรงตำแหน่งกรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) ณ วันที่ 5 ตุลาคม 2558 และกรรมการปฏิรูปแห่งชาติด้านกระบวนการยุติธรรม (ตำรวจ)
ประวัติส่วนบุคคล

อมร วาณิชวิวัฒน์ เกิด ที่ อำเภอเมือง จังหวัดฉะเชิงเทรา  ดร. อมร มีชื่อเล่นว่า " ทอง " เป็นบุตรชายคนโตของครอบครัวนายดั่นยกห่ง และนางพเยาว์ วาณิชวิวัฒน์  ปัจจุบัน  ดร อมร วาณิชวิวัฒน์ เป็นอาจารย์ประจำภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย ได้รับการโปรดเกล้าฯ เป็น สมาชิกสภาปฏิรูปแห่งชาติ เมื่อวันที่ 2 ตุลาคม พ.ศ. 2557 โดยคำสั่งหัวหน้าคณะรักษาความสงบแห่งชาติ (คสช.) ได้รับการโปรดเกล้าให้ทำหน้าที่เป็น สมาชิกสมัชชาแห่งชาติ จากการเสนอชื่อแต่งตั้งโดยคณะรัฐมนตรี ในชุดรัฐบาลของ พล.อ.สุรยุทธ์ จุลานนท์ ดำรงตำแหน่งนายกรัฐมนตรี ภายหลังรัฐประหาร 19 กันยายน พ.ศ. 2549 ระหว่างวันที่ 17 เมษายน พ.ศ. 2551 - 28 พฤษภาคม พ.ศ. 2551 นายอมร วาณิชวิวัฒน์ ได้ขอจดแจ้งรายชื่อศูนย์ศึกษาวิจัยและพัฒนากระบวนการยุติธรรมไทยในฐานะองค์กรภาคประชาชน (ประชาสังคม) กับสำนักงานสภาพัฒนาการเมือง สถาบันพระปกเกล้า (ดู รายชื่อ 731 องค์กรภาคประชาชนที่ได้จดแจ้งกับสภาพัฒนาการเมือง เก็บถาวร 2009-02-11 ที่ เวย์แบ็กแมชชีน) อาจารย์ฯ ได้รับการแต่งตั้งให้ดำรงตำแหน่ง "กรรมการที่ปรึกษากระทรวงกลาโหมด้านกฎหมาย" ซึ่งลงนามในคำสั่งโดย พลเอก ยุทธศักดิ์ ศศิประภา รัฐมนตรีว่าการกระทรวงกลาโหมในขณะนั้น และยังได้รับแต่งตั้งให้เป็นกรรมการที่ปรึกษาด้านการต่างประเทศของอดีตประธานรัฐสภา (นาย สมศักดิ์ เกียรติสุรนนท์) และตำแหน่ง ประธานอนุกรรมการด้านเศรษฐกิจ การเงิน การคลัง และ การพาณิชย์ เพื่อศึกษาส่งเสริมสนับสนุนด้านเศรษฐกิจของประเทศไทยในการเข้าสู่ประชาคมอาเซียน (AC ; ASEAN Community หรือ AEC; ASEAN Economic Community)) ใน ปี พ.ศ  2558 และ อมรฯ ได้มีการเดินทางศึกษาดูงานในกลุ่มประเทศอาเซียนหลายประเทศ เช่น การเดินทางศึกษาดูงานและพบปะบุคคลสำคัญของประเทศลาว   เกี่ยวกับการส่งเสริมนักธุรกิจไทยในการเข้าสู่ประชาคมอาเซียน ในปี 2558 และยังเป็นกรรมการศึกษาการจัดตั้งเทศบาลนครแม่สอด เป็นเขตเศรษฐกิจพิเศษอีกด้วย (ในปัจจุบันเขตเศรษฐกิจพิเศษแม่สอดได้รับอนุมัติจาก คสช เรียบร้อยแล้ว) รวมทั้งการเดินทางสำรวจภูมิประเทศในภูมิภาคต่าง ๆ ทั้งในราชอาณาจักรและต่างประเทศ ในโครงการศึกษาดูงานของวิทยาลัยป้องกันราชอาณาจักร วปอ รุ่น 56 (ปรอ 26) เช่น ประเทศมาเลเซีย สิงคโปร์ เยอรมนี สาธารณรัฐเช็ก ออสเตรีย และ กัมพูชา เป็นต้น
ประวัติการศึกษา

อมร วาณิชวิวัฒน์ ได้สำเร็จการศึกษาปริญญาตรี รัฐศาสตร์บัณฑิต สิงห์ดำ รุ่นที่ 37 ภาควิชารัฐประศาสนศาสตร์ (รปศ) สาขาการบริหารงานบุคคล จาก จุฬาลงกรณ์มหาวิทยาลัย รัฐศาสตร์มหาบัณฑิต  การบริหารรัฐกิจ มหาวิทยาลัยธรรมศาสตร์ วิทยาศาสตร์มหาบัณฑิต (อาชญาวิทยาและการบริหารกระบวนการยุติธรรม M.S. (Master of Science) in Criminology and Criminal Justice) จากมหาวิทยาลัยฟลอริดาสเตต เมืองหลวง Talahassee ประเทศสหรัฐอเมริกา  มหาวิทยาลัยฟลอริดาสเตต#บุคคลชาวไทยที่สำเร็จการศึกษาจากมหาวิทยาลัยฟลอริดาสเตต ดุษฎีบัณฑิตทางด้านสังคมวิทยา จากมหาวิทยาลัยออกซฟอร์ด (นับเป็นชาวไทยคนแรกที่สำเร็จการศึกษาปริญญาดุษฎีบัณฑิตทางสังคมวิทยา D Phill in Sociology จากมหาวิทยาลัยแห่งนี้)  และประกาศนียบัตรด้านการประกอบการธุรกิจ Building a Business ของ วิทยาลัยธุรกิจซาอิด (SAID) มหาวิทยาลัยออกซฟอร์ด แห่งสหราชอาณาจักร (ประเทศอังกฤษ) รายนามบุคคลจากมหาวิทยาลัยออกซฟอร์ด ทั้งนี้ในปี 2556 อาจารย์ ดร อมร วาณิชวิวัฒน์ สำเร็จการศึกษา ณ วิทยาลัยป้องกันราชอาณาจักร หลักสูตรป้องกันราชอาณาจักรภาครัฐร่วมรัฐเอกชน ปรอ 26 สังกัดหมู่ เสือ และเป็นกรรมการวิชาการของรุ่น  ได้ร่วมนำเสนอผลงานยุทธศาสตร์ด้านการปฏิรูปการเมืองร่วมกับคณะกรรมการวิชาการของรุ่น ในงานสัปดาห์วิชาการความมั่นคงของ สถาบันวิชาการป้องกันประเทศในปี 2557 ในวันที่ 8 พฤษภาคม 2557 รวมทั้งเป็นกรรมการจัดทำยุทธศาสตร์ชาติของรุ่นอีกด้วย อาจารย์ ได้เป็นหนึ่งในผู้แถลงยุทธศาสตร์ชาติ ของวิทยาลัยป้องกันราชอาณาจักร วปอ 2556
ผลงานทางวิชาการ

ได้ดำรงตำแหน่ง บรรณาธิการวารสาร "ยุติธรรมคู่ขนาน" วารสารราย ๖ เดือน ก้าวขึนสู่ปีที่   ๙   เพื่อแจกจ่ายกับหน่วยงานภาครัฐ สถาบันการศึกษาและเผยแพร่สู่สังคมทั่วไป และ ฯ ยังได้ดำรงตำแหน่งกรรมการผู้อำนวยการศูนย์ศึกษาวิจัยและพัฒนากระบวนการยุติธรรมไทย
เป็นผู้นำเสนอบทความในการประชุมวิชาการรัฐศาสตร์และรัฐประศาสนศาสตร์แห่งประเทศไทยครั้งที่ ๘   จัดโดยมหาวิทยาลัยธรรมศาสตร์ ณ ศูนย์การค้าไบเทค บางนา ในหัวข้อทหารอาชีพกับประชาธิปไตย  เก็บถาวร 2008-12-16 ที่ เวย์แบ็กแมชชีน
เป็นผู้นำเสนอบทความในการประชุมวิชาการรัฐศาสตร์และรัฐประศาสนศาสตร์แห่งประเทศไทยครั้งที่ ๙ จัดโดยจุฬาลงกรณ์มหาวิทยาลัย ณ คณะรัฐศาสตร์ จุฬาลงกรณ์มหาวิทยาลัย ในหัวข้อ รัฐประหาร 19 กันยา กับพัฒนาการประชาธิปไตยไทย  เก็บถาวร 2008-12-16 ที่ เวย์แบ็กแมชชีน
หัวหน้าโครงการวิจัยคดีปกครองที่เกี่ยวเนื่องกับกระบวนการตัดสินใจของคณะรัฐมนตรี รับทุนสนับสนุนสำนักเลขาธิการคณะรัฐมนตรี (สลค)สำนักนายกรัฐมนตรี 2551
เป็นผู้อภิปรายทางวิชาการให้กับหน่วยราชการหลายแห่ง เช่น สำนักงานคณะกรรมการป้องกันและปราบปรามการทุจริตแห่งชาติ (ปปช.) กรมสอบสวนคดีพิเศษ (ดีเอสไอ) สำนักงาน ก.พ. สถาบันพระปกเกล้า. โรงเรียนเสนาธิการทหารบก สถาบันการศึกษาวิชาทหารชั้นสูง โรงเรียนเสนาธิการทหารอากาศ วิทยาลัยป้องกันราชอาณาจักร เป็นต้น ดังได้
หัวหน้าโครงการศึกษาวิจัยหลักสูตรประชาธิปไตยสำหรับประชาชนโดยทั่วไป ทุนสนับสนุนของสภาพัฒนาการเมือง สถาบันพระปกเกล้า
ผู้เขียนสรุปผลงานการศึกษาปัญหาสามจังหวัดภาคใต้ เขียนให้กับกรรมาธิการทหาร สภาผู้แทนราษฎร ในปี พ.ศ. 2552
หัวหน้าโครงการประเมินผลการสอบสวนอุบัติภัยบนท้องถนน สนับสนุนโดย สสส กองทุนส่งเสริมสนับสนุนสุขภาพแห่งชาติ
เป็นกรรมการที่ปรึกษาของคณะกรรมการวิชาการ สภาพัฒนาการเมือง สถาบันพระปกเกล้า
ได้รับการคัดเลือกให้เข้าศึกษา ณ วิทยาลัยป้องกันราชอาณาจักร พ.ศ. 2556 (ส่วนของหลักสูตรป้องกันราชอาณาจักรภาครัฐร่วมเอกชน ปรอ รุ่น 26) และเป็นกรรมการวิชาการของรุ่น Win Win Win possible
ได้ผ่านการฝึกอบรมผู้บังคับบัญชาลูกเสือขั้นสูง ณ ค่ายวชิราวุธ อำเภอศรีราชา จังหวัดชลบุรี ซึ่งเป็นส่วนหนึ่งของการศึกษาในหลักสูตรวิทยาลัยป้องกันราชอาณาจักร
ผลงานวิจัยส่วนบุคคลของวิทยาลัยป้องกันราชอาณาจักร (วปอ ปี 2556)เรื่อง "การปฏิรูปการเมืองการปกครองอย่างบูรณาการและยั่งยืน"คเป็นหนึ่งในผู้แถลงยุทธศาสตร์ชาติของคณะงนักศึกษาวิทยาลัยป้องกันราชอาณาจักร 2556 ณ  สโมสารกองทัพบก ถนนวิภาวดีรังสิต เมื่อวันจันทร์ที่ 15 กันยายน 2557อ
ศึกษาหลักสูตรการเมืองการปกครองสำหรับนักบริหารชั้นสูง (ปปร รุ่นที่20) ณ สถาบันพระปกเกล้า
เป็นวิทยากรให้ความรู้แก่โครงการยุวชนประชาธิปไตยของ สำนักเลขาธิการสภาผู้แทนราษฎร รัฐสภา
เป็นกรรมการในคณะกรรมการวิชาการของวิทยาลัยป้องกันราชอาณาจักร
ได้รับรางวัลวิจัยผลงานดี ของ สำนักงานคณะกรรมการวิจัยแห่งชาติ (วช) เรื่อง คดีปกครองที่เกี่ยวเนื่องกับกระบวนการตัดสินใจของคณะรัฐมนตรี
รางวัลเชิดชูเกียรติ

ได้รับรางวัล "ลูกดีเด่น" ลูกกตัญญูของสภาสังคมสงเคราะห์แห่งประเทศไทยในพระบรมราชูปถัมภ์ พ.ศ. ๒๕๔๙
ศิษย์เก่าดีเด่นสาขานักวิชาการ ประจำปี 2554 โรงเรียนมักกะสันพิทยา หรือ สมาคมโรงเรียนราษฎร์เดิม
เหรียญสหัทยานาวี พร้อมประกาศนียบัตร ในฐานะผู้ทำคุณประโยชน์ให้กับกองทัพเรือ ประจำปี พ.ศ. ๒๕๕๕
เข็มกิตติมศักดิ์ยุทธวิธีการทำลายใต้น้ำ (สัญลักษณ์เครื่องหมายฉลามขาว) ของ กองเรือยุทธการ กรมยุทธการทหารเรือ อำเภอสัตหีบ จังหวัดชลบุรี
เครื่องหมายพลร่มกิตติมศักดิ์ ศูนย์สงครามพิเศษ
ศิษย์เก่าดีเด่น มหาวิทยาลัยธรรมศาสตร์ ประจำปี 2558 ในโอกาส การสถาปนา มหาวิทยาลัยธรรมศาสตร์ ครบรอบ 81 ปี
เข็มรัฐาธิปัตย์และปริญญาบัตรแสดงวิทยฐานะผู้สำเร็จการศึกษาอบรมวิทยาลัยป้องกันราชอาณาจักร (ปรอ 26)
เข็มวชิราวุธ ประดับเครื่องหมายโดย พันเอก จักรชัย ศรีคชา ผู้บังคับการกรมทหารราบที่ 11 รักษาพระองค์ ในฐานะผู้ทำคุณประโยชน์ให้สังคมและประเทศชาติ